text:
DEN HAAG – Hulanda no por obligá e paisnan karibense pa kambia reino den un mankomunidat. Sinembargo Tweede Kamer ta filosofiá awe tokante un plan p’esaki di VVD i SP.
VVD i SP ta bisa ku nan ta buska espesialmente ‘klaridat i un vishon’ i ku nan nota di inisativa nan ke ‘duna empuhe na e diskushon’. Pero PvdA, ChristenUnie (CU), CDA i D66 no ke ekskluí opshon. “Esei no tin sentido si e paisnan no mira probecho den un mankomunidat.”, asina Gert-Jan Segers (CU) ta bisa. “No ta nos ta na turno.”
E diferenshanan grandi di opinion entre e parlamentarionan presente ta sali rapidamente den e deliberashon. E inisiadónan André Bosman (VVD) i Ronald van Raak (SP) ta enfatisá ku nan ke kita for di e aktual ‘lasonan pèrtá’ i di e responsabilidat final hulandes pa desaroyonan den Karibe. Ta pesei nan ta proponé un konstrukshon di mankomunidat kaminda e paisnan ta kompletamente outónomo pero por koperá sí si nan palabrá esaki.
Ekivalensia
E parlamentarionan ta bisa ku nan ta dispuesto pa den un konstrukshon di mankomunidat hasi kompromiso individual ‘saliendo for di igualdat’ tokante unda Hulanda lo duna ayudo i bou di ki kondishon i ki ora nò. “Nos no ke kibra tur laso manera sa pensa de bes en kuando. Pero nos ke pa porfin e lasonan bira mas kla”, segun Bosman.
Nenga
E igualdat di e proposishon ta pone sí ku Hulanda tambe por nenga un petishon pa koperashon, e miembro di PvdA Roelof van Laar ta bisa. Pesei e ta puntra su mes si VVD i SP no ta presentá nan proposishon mas bunita ku nan ta. “Kon bo ta bai lucha kontra pobresa i kon bo ta dil ku trafikashon di hende i korupshon si e partidonan polítiko den e paisnan karibense no ta sirbi e interes general? Pakiko no ta wak e posibilidatnan den statüt?” Su partido ke laga tur posibilidat estatal pa e paisnan habri i ku posibilidat di deliberashon.
“Pero tin un base di sosten pa e plan aki den e paisnan?” esaki ta e pregunta di Segers di CU ku durante e kombersashon ta representá D66 i CDA tambe pasobra nan no por ta presenté. “E lasonan den reino ta feila, ma no ta na nos pa disidí algu tokante di esaki unilateralmente.” E ta preferá warda e resultadonan di e evaluashon di e kambionan estatal. “Pa mi ta relevante ku nos ta dil ku gobièrnu, korupshon i pobresa.”
Kibra
E miembro di PVV Sietse Fritsma ta haña un mankomunidat un proposishon ‘den bon direkshon’, pero e ta preferá pa Hulanda mes por disidí ‘pa kibra e lasonan ku e paisnan’. Ta pesei e ta preferá bringa un tratado di Nashonnan Uní (NU) ku Hulanda a firma, pero e proposishon ei no ta haña atheshon.
Diskushon
Ounke e deliberashon no ta terminá ku un konklushon òf un akshon di kontinuashon esnan ku a pensé ta bisa ku nan ta espesialmente kontentu ku e diskushon. “Statüt i reino ta den moveshon kontinuamente. Naturalmente e inisiativa ta serka e paisnan karibense pa kambia e relashonnan, pero esei no ta kita ku nos tambe por tin un opinion tokante futuro. I si bo bisa nò riba mankomunidat i alabes statüt tambe ta duna bo doló di barika, mi tin gana di tende un alternativa. Mi ta spera ku e islanan ta bai hiba e diskushon aki awor”, asina Bosman ta bisa.
Outor Jamila Baaziz


c: text/html

text:
Relato Anual di SVb 2018
E relato anual di SVb su fondonan pa aña 2018 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social.
Esaki ta prome relato anual cu SVb ta entrega den forma digital ademas ta uniforma den 1 solo documento.
Por wak e relato anual akinan (PDF document):
Esnan di añanan anterior tambe ta disponibel pa wak y baha riba nos pagina di cuentanan anual:

robotstxt: allowed

filter: keep


text:
AVP a tene mainta di homenahe pa Dia Internacional di Hende Muhe
ORANJESTAD – Partido di Pueblo Arubano (AVP), semper consciente di e papel esencial cu hende muhe ta carga den tur faceta y sector di nos comunidad, no por a laga e Dia Internacional di Hende Muhe pasa sin mas. Esaki a sosode den forma di un mainta di reconocemento na sede di Cas di Partido na Playa. Pa e ocasiona invita candidatonan femenino, ex candidato, candidatonanprospecto, campañador, activista, personal di e propio Cas di Partido y pilarnan di e partido.
Un hende muhe profesional y emprededor manera Michele Brooks, a fungi como maestro di ceremonia guiando un y tur presente door di e programa. Na nan yegada, invitadonan a haya un bon bini di mimosa cu pasabocanan y cos dushinan crioyo den un ambiente masha elegante y agradabel cu musica en bibo di steelpan den man di e musico local, Eric Maduro.
Den su presentacion, Parlamentario Jennifer Arends-Reyes a pone e avancenan di hende muhe den perspectiva, particularmente den sector di politica.
E solo hecho di por vota ta un logro riba su mes cu no hopi tempo pasa a alcansa; mescos cu e idea of decision di bay riba un lista politico tabata consideracomo algo cu no tabata apropia pa un hende muhe. Awendia, Arends-Reyes a bisa cu nos a keda lucha te cu a yega camindanos ta awe, unda cu hende muhe ta sinta na mesa y por haci enberdad un diferencia.
Mervin Wyatt Ras a menciona mas reciente un Codigo Civil cu logronan particular pa hende muhe manera un zwangerschapverlof mas largo, nombracion di gobernadora interino cu ta un hende muhe. Sin embargo a reconoce cu tinhopi trabou ainda pa haci riba temanan di pago igual, violenciadi tur tipo contra hende muhe.
Otro oradornan di e mainta tabata Nicole Godett, yiu di ex candidato Sylvia Alicia Godett(dfm), Muzaninn Wever, yiu di ex candidato y minister di AVP, Mary Wever-Lacle (dfm) y e hobenMinorca Martis, miembro di tienda di ley y Plataforma Hobennan Profesional; ademas di un poesia bunita di Madelene Kelly.
Varios figura masculino di AVP tabata presente pa honra e dia y hendenan muhenan di e partido, manera lider mr. Mike Eman, parlamentarionan mr. Arthur Dowers, Robert Candelaria y Marlon Sneek. Eman tabatin e honor di haci entrega di un muestra di afecto na varios di e candidato y ex candidatofemenino di AVP den e sala.


text:
Directie Informatievoorziening en Automatisering (DIA)
Departamento di Informatica y Automatisacion ta encarga cu maneho di e infrastructura di informacion y comunicacion manera cu ta uz’e den e aparato gubernamental Arubiano. E infrastructura di TIC (Tecnologia di Informacion y Comunicacion) ta basa ariba un cantidad di componente 'state-of-the-art' manera un red masha confiabel cu practicamente ta conecta tur departamento cu otro, posibilidad di comunicacion entre e departamentonan y diferente sistema di computer cu ta asisti diferente departamento den ehecucion di nan trabou diario.
DIA tin un cantidad di empleado talentoso y cualifica cu ta varia di tecnico di computer te specialista den administracion di empresa, den servicio pa por realisa loke ta ariba menciona. Ora di busca empleado pa yena vacatura, DIA ta uza criterio stricto pa seleciona un empleado pa asina garantisa cu su nivel di calidad ta keda manteni. Tur empleado ta labora na e oficina di DIA na Playa, na unda e Servicedesk central tambe ta estableci. E sala di computer ta ubica na un otro sitio ariba e isla.
Fuera cu DIA ta maneha diariamente e rednan di computer y comunicacion cu ta den uzo, e ta envolvi tambe den un cantidad grandi di proyecto cu den mayor of menor medida tin di haber cu TIC. Asina DIA tabata entre otro envolvi cu e desaroyo di e website aki.
DIA semper ta interesa pa haya contacto cu empleadonan potencial. Si tin interes pa sera conoci di mas cerca cu nos, por tuma contacto cu nos pa medio di e adres di E-mail aki riba menciona.


text:
- e bestianan hembra;
- ora di busca e bestianan suficiente placa, cash of check.
Servicio di rasa cu chubato y carne di pura rasa
Descripcion
Pa mehora e cria di bestia chikito, criadonan di bestia local por hiba nan cabrito of carne hembra pa dek/rasa cu un rasa di nan escogencia. Chubato y carne macho ta disponibel pa e servicio aki. E criado di bestia chikito mester entrega e bestianan hembra na Santa Rosa. Ta determina estado di salud, prome cu pone e bestia chiquito hembra cerca di e macho di pura rasa. E cabritonan ta keda bintidos dia cerca e chubato y carne ta keda binti dia cerca e carne macho. Esaki ta pa motibo di e ciclo reproductivo. Mester busca e bestianan mesora despues di e periodo di dek/rasa.
Unda pa pidi'e? / Mas informacion na
Santa Rosa (DLVV) - Seccion di Carne y Cabrito/ Administracion
Habri pa publico: dialuna te cu diabierna di 7.00 – 12.00 y di 13.00 – 15.00
Fin di siman, dianan di fiesta y dianan di ATV ta cera pa publico
Kico mi tin di hiba cu mi?
Cuanto e ta costa?
Te cu proximo aviso:
- Awg. 2,25 pa dia pa bestia, loke ta inclui lugar di keda, cuminda y awa durante e periodo di dek/rasa (binti pa bintidos dia);
- si no busca e bestianan despues di e periodo di dek/rasa ta bin gasto adicional acerca.
Cuanto tempo ta dura pa hay'e?
Den caso cu e machonan di pura rasa ta ocupa, tin cu warda te ora cu tin luga disponibel.


text:
Oranjestad-E porcentahe di hobennan na Aruba cu ta caba havo/vwo ta leu bou di e nivel internacional di paisnan cu un enseñansa mas democratico. Mucho hopi di nos hobennan ta studia, traha y biba bou di e nivel di nan capacidad real, pa motibo cu nos enseñansa no ta duna nan e oportunidad: e ta selectivo y discriminatorio. Esaki ta opinion profesional di Rene Herde’. Su profesion ta educador y planificador di cambio den enseñansa. Pa hopi aña caba e ta convenci cu nos enseñansa por y mester sirbi nos alumno y studiantenan miho. Rene Herde’: “Den nos enseñansa e alunmo y studiante ta wordo laga su so pa siña, pa compronde materianan nobo y dificil, pa domina materianan importante pa nan carera. Nos enseñansa tin un inflexibilidad enorme den e forma di siña y splica. Si un alumno no siña domina un materia ta su culpa. No di e scol. Pero e scol mes no ta haci suficiente pa sigura e dominio y miho siñamento. Nos enseñansa no ta duna suficiente guia y sosten structural na alumno y hobennan. E cantidad y calidad di guia y sosten directo na alumnonan ta un di e factornan mas importante cu scolnan por haci pa yuda nan studiantenan y hisa e efectividad di nan enseñansa. Esaki ta djis un di e areanan cu ainda falta hopi cambio. No door di djis pone mas asistente of maestro, pero door di siña e maestronan di organisa nan lesnan diferente, cu diferente forma di splica un topico y mas asistencia pa esnan cu mester didje. Ta e tipo di cambionan aki lo duna mas efectividad na nos enseñansa. “
CAMBIO BERDADERO
Sinembargo Rene Herde ta wak cu mas tin cu cambia den enseñansa pa tur nos muchanan y studiantenan por studia y usa nan capacidad real. E cambio berdadero segun Rene Herde’ mester bin cu un cambio den e forma di pensa con un hoben ta studia, con nos ta organisa les y scol, con nos ta stimula y yuda hobennan enbez di selecta, laga nan pa nan so wak con nan ta yega na siña. Esakinan ta limita e desaroyo di nan capacidad real y ta corta nan carera na scol, nan carera profesional y e oportunidad pa yega mas leu cu por den bida. E caracter selectivo di nos enseñansa ta un di e inhusticianan mas grandi cu nos mester combati. Pesey ta tristo pa tende cu e partido social democrata di MEP ta sostene e sistema bieuw cu ta selecta, exclui y corta caminda di nos hobennan den enseñansa.
SOSTEN STRUCTURAL
Minister di enseñansa a laga sa di kier finansia programanan di training extra pa yuda e hobennan cu tin mester di esey. E aña aki no tin e programa di “summer school” cu ta un forma chikito y temporal pa yuda. E motibo ta cu e scol no por a organisa esaki. E efecto positivo di e programa di “summer school” combina cu mas atencion di maestronan ta, cu e aña di scol cu a caba, mas cu 72% di alumnonan cu a drenta havo for di mavo a pasa nan aña cu exito mes ora. Prome cu a introduci e “summer school” ta 50% so tabata pasa e prome aña mes ora. Mas guia, mas sosten y miho splicacion riba un base structural como parti di e organisacion di scol, ta yudada mehora siñamento y efectividad di nos enseñansa. E ta yuda duna cada mucha e oportunidad pa un miho carera na scol, un estudio profesional y un miho calidad si bida den futuro. Ta pesey tin enseñansa!


text:
Oranjestad-Marisol Lopez-Tromp durante e reunion publico den Parlamento unda tur minister ta presente pa raporta na miembronan di Parlamento loke a wordo haci durante e prome mitad di aña basa riba presupuesto tabatin pregunta riba e miembronan di e huntanan di supervision di e diferente NVnan di gobierno, fundacionnan y otro organisacionnan den cual Gobierno ta conta cu miembronan.
E parlamentario di POR a puntra cual ta e proceso di screening ora ta nombra dicho miembronan, con ta elegi nan y cual ta e tareanan cu nan mester ehecuta. E pregunta aki a bin specialmente debi na e maneho di gobierno anterior unda algun ex minister a pusha cierto di e cosnan cu ta nan responsabilidad pa haci y cu lo mester ta den begroting, pa cierto di e companianan aki carga financieramente pa nan, unda ta papia tin biaha hasta di miyonnan.
E ta considera cu e personanan cu tabata forma parti di e huntanan di supervision ta wak cu algo no ta corecto, nan lo mester a bisa no. No por ta asina cu awe ta wak den prensa documentonan cu por ta no ta ni completo cu ta mustra cu miyonnan a bay pa cosnan cu ta laga hende boca habri.
Teniendo na cuenta esaki y cu tur respet pa esnan cu a cubri of ta cubriendo e funcionnan aki cabalmente, a conciencia y cu tur profesionalismo, e ta considera cu pa evita e casonan cu a bay robes, ta importante pa tin un perfil determina pa e funcionarionan aki y pa por tin control cu e personanan cu ta wordo nomina ta cumpli cune.
Finalisando e tema aki el a pidi cada minister pa duna un splicacion di e huntanan cu ta cay bou di nan, con pa percura pa forma y maneranan pa evita e cosnan robes cu a pasa den añanan anterior no ripiti.


text:
ORANJESTAD, 30 september 2020
Segun resumen di awe por tuma nota cu 78 persona mas a recupera, tin 29 caso nobo di Covid-19, nan tur ta residente, (13 % "positivity rate"). E total di casonan activo a baha cu 50 persona y awor ta na 677 awe, total di testnan haci ta 294, testnan haci bou di residentenan na laboratorio di hospital ta 216 y total di caso di fayecimento relata na Covid-19 a aumenta na 27, palabra di forsa y profundo condolencia na famia di e fayecido.
Hospital ta informa cu tin un total di 43 persona interna di cual 10 ta den cuido intensivo y 33 ta isola riba piso general.
Cu transcuro di e dianan poco poco e cifrasnan por sigui baha si hunto nos sigui cumpli cu diciplina, asina so Aruba por recupera su futuro.


text:
Departamento di Salud Publico Aruba y Ministerio di Salud, cu e animo pa sigui dal stapnan firme den direccion di nos recuperacion y teniendo den consideracion educacion y futuro di nos muchanan cu no por sigui wordo stroba, ta bin cu: VACUNATHON, YOUTH EDITION!
Diasabra awo, dia 10 di Juli, tur mucha cuminsando di 12 aña por acudi na Centro Libertador Betico Croes na Santa Cruz pa wordo registra y vacuna.
Pa facilita e trabounan administrativo, na e Vacunathon, mayor/voogd di un menor por cuminsa registra y aplica pa e vacuna siguiendo e instruccionan di e Aruba Health App trahando un profile nobo pa cada mucha.
Si mayor/voogd di e mucha no tin acceso na internet of na sistema digital, esaki no ta problema; por registra e mucha tambe pa medio di un di e opcionnan aki:
Yama 280-0101.
Pasa personalmente na Centro Libertador Betico Croes di dialuna pa diabierna entre 8:30am cu 11:30am.
Pasa na DVG su oficina na Caya Ing. Roland Lacle #4 y registra durante oranan di oficina.
Pa esnan cu no logra registra prome cu dia di e VacunaTHON, Youth Edition (10 di Juli 2021), tambe ta posibel pa haci e registracion e dia ey mes na Centro Libertador Betico Croes.
Ariba e dia aki di VacunaTHON, Youth Edition; un di e mayornan mester presenta cu e yiu menor di edad pa vacuna. Mayor cu ainda no a vacuna, por vacuna hunto cu su yiu tambe.
E vacuna tambe ta disponibel pa muchanan indocumenta cu lo mester registra personalmente na DVG of Centro Libertador Betico Croes na Santa Cruz. Si no ta logra haci esaki por registra ariba e diasabra di e VacunaTHON mes presentando cu un di su mayornan y su paspoort pa asina wordo vacuna.
Pa cualkier informacion, subi nos website www.dvg.aw of nos facebook page of por yama na 522-4200 of 280-0101.


text:
KRALENDIJK – Den un informe dirigí na mayor(nan) ku tin yu(nan) ta bishitá Kolegio Rayo di Solo i Kolegio Strea Briante, direktiva di e skol ta informá lo siguiente: “Nos a kompronde di Alfa I Omega ku nan no por entregá unifòrm na e momentunan aki i nan no sa si nan lo por hasi esaki riba término korto. P’esei a tuma desishon ku pa e aña eskolar aki, alumnonan di Kolegio Rayo di Solo i Kolegio Strea Briante por bisti e ünifòrmnan ku nan tin kaba òf un “polo shirt” hel. Pa esnan ku no tin unifòrm di gemnastik, por bisti un “t-shirt” hel òf blanku ku un shòrt desente riba dianan ku tin gemnastik.
Tambe nos ta mantené nos mes na e instrukshonnan di Gezaghèber en konekshon ku e pandemia di Covid-19. Kual ta reglanan di higiena i distansia. Den e kuadro aki no ta permití mayornan subi tereno di skol bou di ora di skol.
Nos ke desea tur hende un felis fin di fakansi grandi i bon bini bek na skol pa nos muchanan.
KOLEGIO STREA BRIANTE I KOLEGIO RAYO DI SOLO TA INFORMÁ MAYORNAN TOKANTE ÜNIFÒRM
KRALENDIJK – Den un informe dirigí na mayor(nan) ku tin yu(nan) ta bishitá Kolegio Rayo di Solo i Kolegio Strea Briante, direktiva di e skol ta informá lo siguiente: “Nos a kompronde di Alfa I Omega ku nan no por entregá unifòrm na e momentunan aki i nan no sa si nan lo por hasi esaki riba término korto. P’esei a tuma desishon ku pa e aña eskolar aki, alumnonan di Kolegio Rayo di Solo i Kolegio Strea Briante por bisti e ünifòrmnan ku nan tin kaba òf un “polo shirt” hel. Pa esnan ku no tin unifòrm di gemnastik, por bisti un “t-shirt” hel òf blanku ku un shòrt desente riba dianan ku tin gemnastik.


text:
Pa: Eric Ras di CURPA
Dialuna 1 maart 2021 tabata un dia scur pa pueblo Cristian aki na Aruba. Despues dia 8 di september 2016 e ley di nos codigo civil a wordo trata den nos Parlamento y a keda pa casi 5 aña den lachi. Nos por corda cu e amienda a wordo saca for di bari sushi treci bek riba mesa. E tempo ey den tur skina aki na Aruba e tabata tema di dia.
Den e pueblo di Santa Cruz tabatin un consternacion grandi mey-mey di e pueblo di Dios. Nan a wordo primiti cu e ley aki nunca lo mira luz di dia. Pa Nacionnan Uni e ley aki ta keda na cada pais pa dicidi y no ta un derecho legal. Tin un sentencia cu ta papia cla di esaki. No laga ningun politico gañabo paso e ley aki diferente.
E tin mesun derecho cu matrimonio y e unico cos cu ta haci e diferencia t’e palabra “geregistreerde partnerschap”. Nos ta papia masha superficial di e ley aki, pero su enbergadura ta grandi. Esaki t’e cuminsamento. Aruba su poblacion ta consisti di gran parti di Fe Cristian. Nos por papia di mas o menos 90% di pueblo di Aruba ta di Fe Cristian. Awe bo por sinti e dolor den e pueblo Cristian cu no a haya respet pa nan opinion y cu e palabra di Dios no ta conta.
Nos Parlamento a bira lomba pa Dios. Ora un pais bira lomba pa Dios, Dios lo bira lomba p’e pais. E bendicion ta cuminsa di riba bin abao. Nos Parlamento t’e organo mas halto di nos constitucion.
Principio di sabiduria ta temor di Dios, pero nos ta mira un Parlamento cu no tin temor di Dios y no ta tene cuenta cu principionan di Dios cu ta sagrado. Parlamento no ta kere mas den un Dios bibo. E bon di esaki ta cu Dios conoce curason di cada un di nos cu biba riba e isla aki. Dios no mester ningun hende pa defende paso E ta soberano.
Na mi opinion e Parlamentarionan Tevreden y Guedez por a haci mas p’e mayoria di pueblo di Aruba cu nan fe ta den Dios si nan a tuma un postura hopi mas firme. Nan por a bay mas leu cu djies di vota contra di e invoeringsverordening p’asina e codigo civil no wordo aproba. A keda demostra e linea di partido tin mas balor cu e palabra di Dios.
Awor aki ta laat y esaki nan mes mester analisa pasobra nan tabata den e posicion pa e ley aki no a bira realidad. E 17 Parlamentario a vota pro apesar di a wordo poni debidamente na altura di e consecuencianan a dicidi pa bay contra di e palabra di Dios. Nan no a kies p’e bendicion y e pueblo. Partido AVP cu tabatin un idologia Cristian a bay contra su propio ideologia un biaha mas. E tambe a bay contra principionan di Dios y nan lo no por spera bendicion pa traiciona e principionan di Dios.
E 17 Parlamentarionan aki simpelmente a stroba e bendicion y prosperidad di pueblo di Aruba. E hendenan aki no mester regresa nunca mas como Parlamentario di pueblo di Aruba. Partido CURPA tabata e unico partido politico cu a para pa principio di Dios y cu lo sigui para pe. Esaki ta refleha con dividi e pueblo Cristian ta y a vota pa tradicion. Si e Cristiannan tabata uni e pueblo Cristian lo tabatin su representante den nos Parlamento pa sirbi interes en general di e pueblo y no interes di e partido cu nan ta afilia na dje. Nos postura lo refleha den principionan di Dios y no di partido. Mirando cu e mayoria di e pueblo di Aruba ta Cristian. Nos no por tira culpa riba ningun hende. Nos mester mira e balki den nos propio wowo. Nada no ta pasa pa casualidad y Dios ta permiti cosnan aki sosode pa nos por habri nos wowonan y drecha nos fayonan. Si nos kier haci e diferencia nos mester uni. Nos a cay pasobra nos tabata dividi y e ta bisto. Den union nos tin forsa. Si nos kier pa nan respeta nos como pueblo Cristian, nos mester uni. Asina so nan lo tene cuenta cu nos opinion. Nos opinion tambe ta conta y respeta nos. Mi ta haci un apelacion na pueblo Cristian di nos Aruba dushi tera pa uni cu partido CURPA p’asina nos haci e diferencia den e proximo eleccion. Pa gana e minoria nan lo perde e minoria.


text:
ORANJESTAD – E aña aki lo tuma luga un biaha mas e ASU Olimpiada. Aruba Sport Unie ta cla pa mira federacionnan/clubnan competi contra otro sanamente y den un ambiente deportivo.
E apertura di e ASU Olimpiada 2017 lo ta dia 22 di october proximo pa 5:00 di atardi na Centro Deportivo Betico Croes. Directiva di ASU ta informa federacionnan of clubnan cu ta miembro di un federacion pa presencia e apertura aki.
Lo bai tin manera tur aῇa un defile di e federacionan siqui cu e apertura oficial di ASU Olimpiada unda e atletanan Chiara Petrocchi cu a logra medaya di oro den Taekwondo, Sophia Petrocchi cu a logra medaya di plata den judo y den natashon Keeley Maduro cu su medaya di brons den weganan di Suramerica lo tin e honor pa core cu e antorcha cu na final Chiara lo cende e vlam como apertura official di ASU Olimpiada 2017.
Directiva di ASU ta invita comunidad di Aruba pa presencia e apertura di ASU Olimpiada y tambe e Expo Sport cu lo tuma lugar di 3’or di atardi pa 7’or di anochi pafor di Centro Deportivo Betico Croes.


text:
Èks minister Marilyn Alcalá Wallé a entregá un keho na OM kontra Presidente di Parlamento Ana Maria Pauletta
Written by Khalil Guribaldi on 15 January, 2021
E kehó ta relashoná ku posibel ‘valsheid in geschrifte. Alcalá Wallé, ku ta esun ku ta na turno pa drenta Parlamento na lugá di Jeser El Ayoubi, ta akusá Pauletta i tambe e sekretario di PAR di no a dun’é chèns pa hasi uso di su derechi pa aseptá e asiento ku ta liber aktualmente. Na lugá di hasi esei, nan a manda un karta pa e firma ku e no ta hasi uso di su derechi. Esaki segun Alcalá Wallé ta ‘valsheid in geschritfe’.


text:
Guaidó ta anunsiá yudansa di 20 mion di dòler pa COVID-19 na Venezuela
Written by Admin on 28 March, 2020
CARACAS – E lider opositor di Venezuela Juan Guaidó a anunsiá e entrega di 20 mion di dòler, ku ta bini di kuentanan reskatá pa e gobièrnu enkargá, na organismonan internashonal pa atenshon na e pais di e pandemia di coronavírùs.
Esaki a indiká ku nan a logra rekuperá 20 mion di dòler pa esaki nan keda otorgá i atministrá pa organismonan multilateral internashonal, kende nan lo entregá yudansa di forma dirèkt na esnan ku ta den mester na Venezuela.
Guaidó ademas a splika ku e plaka aki ta bini di kuentanan reskatá pa oposishon, sin ku el a duna mas detaye relashoná ku esaki i tampoko a spesifiká na kua kuenta e ta referí.
E yudansa aki lo permití e dotashon di ekipo di protekshon di profeshonalnan di salú, kolaborá ku restablesimentu di servisio di awa na algun sentro médiko i lo yuda ku produktonan manera gèl antibakterial ku tantu falta ta hasi.
E opositor a pone komo kondishon pa e rekursonan aki no pasa den man di e presidente Maduro ni su kómplisenan, pues segun el a indiká, esaki nan lo hòrta meskos ku nan a hasi den e último añanan.
Guaidó a anunsiá ademas designashon di diputadonan Carlos Berrizabeitia i Juan Pablo Guanipa pa asina kordiná e yudansa internashonal ku ta destiná pa kombatí e pandemia na e pais.
Maduro di su banda te ainda a risibí yudansa di China i Rusia, su dos aliadonan polítiko k komersial, pero a solisitá tambe un fiansa di 5 mil mion di dòler na e Fondo Monetario Internashonal.


text:
KRALENDIJK – Tourism Corporation Bonaire (TCB), den koperashon ku Bonaire Hotel & Tourism Association (BONHATA), dia 27 di sèptèmber 2021 riba Dia Mundial di Turismo a organisá su promé Bonaire Tourism Summit – Kongreso di Turismo Boneiru na Courtyard by Marriott.
TCB a introdusí e plataforma akí pa promové koperashon entre tur stakeholder turístiko. Koperashon ta un prioridat pa TCB pa progresá awor ku nos a kuminsá rekuperá, ku nos ta rekonsiderando ròl di turismo i ku nos ta okupá nos mes ku reedifikashon di un industria mas mihó, mas sano i mas resiliente. Durante e kongreso TCB a ilustrá su vishon riba desaroyo turístiko ku un presentashon titulá: ‘Boneiru, un komunidat resiliente – Transformando nos hendenan i nos komunidat’. Nos enfoke ta riba desaroyo di un industria di turismo inklusivo, kaminda nos ta dirigí nos mes riba un volúmen abou, márgen haltu i eksperiensianan basá riba balor ku ta forma partí di nos DNA kultural i komunitario. TCB a duna un bista di e puntonan mas prinsipal di su strategia pa hasi progreso ku posishonamentu di nos isla meimei di kompetensia mundial a base di DATA i a deskribí algun desafio importante ku e sektor ta konfrontá na e momentu akí.
CEO di TCB, Miles Mercera a bisa: “Ta un kapítulo nobo pa nos, despues di un aña yen di reto nos a usa e paro akí pa inventá nos mes di nobo. A renobá i ampliá hotèlnan i nos a yama empresanan nobo bon biní na nos isla. Miéntras nos tabata trahando riba kreamentu di programanan nobo pa sostené nos komunidat lokal i pa hasi esfuerso di nobo pa sostenibilidat, nos isla mes tambe a rekuperá den un forma natural. Den hopi sentido pues e periodo akí tabata unu di preparashon, embeyesimentu i oportunidat. Nos ta evolushoná, pero nos ta hasi esei harmoniosamente – nos no ta kambia e outentisidat i bunitesa puru ku ta hasi Boneiru, Boneiru.”
Mas aleu e kongreso a yama bon biní na e ‘keynote speaker’ internashonal Igor Beuker ku a splika su vishon riba desaroyo ekonómiko i inovashon. Siguí pa Jody Diamond, direktor di Diamond Public Relations (Boneiru su kompania di relashonnan públiko), kende a papia tokante nos strategia komo destinashon i tokante nos resultadonan i akshonnan pa move padilanti despues di covid. Relashonnan Públiko ta un parti fuerte di e strategia internashonal di posishonamentu di Boneiru. Señor Howard Mann, ku ta forma parti di e tim di desaroyo pa servisio di aviashon, tambe a kompartí algun idea tokante desaroyonan i trèntnan mundial riba tereno di aviashon i tokante kon TCB huntu ku su stakeholdernan ta invertí den futuro posibilidatnan di desaroyo pa servisionan di aviashon.
Señor Rene Paalman tambe a forma parti di e lista ku oradornan ku a dirigí nan mes riba e parti mas importante di nos industria di turismo, esta nos hendenan i e mentalidat di ‘Spirit2Serve’. Inovashon sosial (empresariado sosial) ta forma parti di nos plan di rekuperashon pa turismo, di kua Rene a ilustrá e puntonan prinsipal.
E stakeholdernan turístiko di TCB tambe a haña oportunidat pa duna nan aporte na e inisiativanan di merkadeo di Boneiru na aña 2022 ku seshonnan di ‘break-out’ interaktivo ku a wòrdu di host dor di Claire Sealy, Donna Hudgeon, Elesiër Angel, Veroesjka de Windt i Orlando Fransisca.
TCB i BONHATA ke gradisí tur partner ku a sostené e kongreso i ku a partisipá na esaki. Nos lo sigui utilisá nos tempu i energía pa realisá tur meta i inisiativa ku a akordá durante e kongreso.
Si bo no por a sigui nos Bonaire Tourism Summit, bishitá e ora ei e Facebook página lokal ‘Tourism Corporation Bonaire’ di TCB pa e livestream vídeo.


text:
Ruta Vishonario
VISHON ta konsiente ku e eskoho pa e partido polítiko ku bo ke duna bo voto ta un reto riba su mes. Sin embargo, bo a resultá riba wèpsait di VISHON kual ta un señal ku bo ta tuma bo derechi di voto na serio, meskos ku VISHON ta tuma su responsabilidatnan na serio.
Kiko abo ta haña importante pa futuro di Kòrsou? E Ruta Vishonario ta yuda bo diskubrí kiko abo ta para p’é i kon VISHON ta komplementá esaki!
Vishon
Transformá presente pa un mihó futuro.
Un promesa ku nos komo Vishonario ke hasi na tur siudadano di Kòrsou. Nos por transformá presente únikamente si nos analisá nos situashon aktual i rekonosé ku nos mester bai pa un forma di polítika nobo. Un mihó futuro kaminda nos ta lanta para, hala un strepi i habri nos kurason pa e arte di mira sin límite. Un vishon ku no lo ta na vigor pa kuater aña so, pero ku lo habri kaminda pa generashon nan ku lo bini despues.
KALÈNDER
Lansamentu wèpsait VISHON
January 4, 2021
Sera konosí ku VISHON i su puntonan di lansa di aserka i den un forma digital.Lesa mas
Entregá Lista Kandidato VISHON
January 21, 2021
Mas informashon ta sigui prontoLesa mas
Pre-elekshon – 30 + 31 di yanüari
January 30, 2021
Mas informashon ta sigui prontoLesa mas
BOLETIN DI NOTISIA
VISHON ta wòrdu inspirá a base di kòmbersashonnan ku e individual i ku yunan di tera komun i koriente ku ta papia di hamber pa kresementu i un kambio pa Kòrsou. Ku komunikashon transparente nos ta kibra barera i duna kontenido diferente na loke nos ta yama polítika. Suskribí pa nos boletin di notisia pa keda na altura di VISHON i pa regularmente risibí bo dósis di inspirashon.


text:
Ken nos ta?
Soccer Institue Aruba ta un scol di futbol cu a ser funda na aña 2015, pa un grupo di profesional, cu experiencia den enseñansa di e deporte aki, den fasenan formativo aki na Aruba y na Hulanda.
SIA tin un ekipo tecnico altamente cualifica, cu experiencia den training internacional. SIA su meta ta pa mehora e habilidad tecnico den muchanan entre 6 cu 14 aña, dunando e muchanan aki entrenamento suplementario, banda di nan entrenamento regular cu nan club. Training ta tuma lugar den grupo di maximo 12 mucha, basa riba nan habilidadnan tecnico individual. SIA ta uza diferente manera pa siña e hungador, pa logra un experiencia maximo di enseñansa.
Cada les ta enfoca riba 2 fase di e wega (atake y defensa) y e pasenan di un fase pa e otro.
E tecnicanan basico riba cual nos ta enfoca ta:
Mehora e implementacion maximo di tecnica cu ta existi den futbol: core cu e bala, control, pase, kita bala y tira.
Domina e tecnicanan: air game, e definicion di gol, technical, pase di banda y tecnica di defensa.
E uzo di diferente tecnica dependiendo di e situacion real di wega y crea patronchi motorico apropia pa responde den algun situacion tactico. Nos metodo di entrenamento ta incorpora diferente tecnica cu nan ta siña den diferente paso teniendo e wega di futbol semper den mente.


text:
WILLEMSTAD- Ta e bientu duru so por tende ta supla riba e tereno bashi di Internat di mucha di Brakapoti. Paden ta tene un reunion ku tur internat riba Kòrsou tokante e trato di abuzu seksual.
“Bo no por bai sinta warda prueba sólido. Asina tin un hende sospechoso esaki ta dañino kaba pa bo organisashon”, Dayanushka Lindeborg ta haña. For di mei e ta direktor na e Internat pa mucha di Brakapoti difamá. Fin di òktober a kita un di tres trahadó, despues ku a bin sali ku dies aña pasá a konden’é pa nuebe luna pa motibu di aktonan seksual ku alumno menor di edat.
Kastigu dòbel
Un luna promé a sali ku mucha a keha dos otro trahadó di e internat pa motibu di abusu seksual. Gezinsvoogdij Instelling Curaçao siman pasá a saka diessinku mucha for di e internat, a pasa nan pa Justitiele Inrichting Curaçao (JJIC, ántes GOG). Manager di kuido Teun Siersema tin pregunta tokante di esaki. “Awor ta dos be ta kastiga e muchanan aki? Nan tabata víktima kaba anto awor atrobe di henter e situashon. Anto kiko esaki ke men pa e muchanan ku a keda atras?”
Kuater mucha hòmber ta hunga pafó riba e tereno di e internat. Nan ta improvisá riba e vèlt di basketball ku un bate i un bala di tènis. Paden Siersema – ku ta traha na Combinatie Jeugdzorg na Eindhoven – pa un binti trahadó di Huize Sint Jozef, Casa Manita, Kas Bruder Pius, Internat pa mucha di Brakapoti i Kas Rose Pelletier, ta papia. E manager di kuido ku hopi eksperiensha ta yuda formulá un protokòl ku lo ofresé minister di Desaroyo Sosial.
Un protokòl di abusu seksual asina lo tabata hopi wèlkòm serka e internat, Lindeborg ta bisa. “Ora mi mira bèk riba e asuntu ainda e ta hasi doló. Mi no ta entusiasma ku e manera ku a trata e kasonan. Nos mester a pensa internamente kon ta trata den un kaso asina.” E muchanan ta relativamente bon, e direktor, ku ta haña ayudo serka Skuchami, ta bisa. “Tur dia nos ta haña bishita serka profeshonalnan ku t’ei pa e trahadónan tambe. Si nos ke pa kos bai bon ku e muchanan, kos mester bai bon ku e trahadónan tambe.”
Sensashonalismo
Norman Cicilia, direktor di e instansha pa salubridat mental Skuchami, ta kontentu ku e deliberashon. “Lidernan di grupo tabatin miedo di kana pafó na nan ünifòrm, ta kriminalisá nan. Ta wak e muchanan manera a mishi ku nan. Kisas e mucha aki nò, pero tòg nan ta wak e manera ta bèrdè. E isla aki ta sufri di sensashonalismo.”
Cicilia ta repudiá tur atenshon di medionan di komunikashon, pero tambe e traslashon di diessinku mucha. “Esei ta teribel. Bo ta krea un problema den un problema. Den e tipo di kasonan asina OM mester trata mas lihé posibel. Kisas a sosodé mas kos, mi no sa. Ta wes mester disidí den esaki. Pa e sospechosonan tambe. Si nan ta malu mester trata nan.”
Por lo pronto Skuchami, despues di deliberashon ku minister Ruthmilda Larmonie-Cecilia di Desaroyo Sosial, lo no pone mucha nobo mas na Internat di mucha di Brakapoti.
Outor Anneke Polak


text:
Oranjestad: segun sra Arends-Reyes durante e transcurso di simanan tawatin diferente discusionan tocante e reapertura di nos fronteranan cu varios actor. Sra Arends-Reyes a participa na reunionan virtual di IPKO caminda cu a papia di con a anda cu e Covid-19 su impacto y a menciona cu ta inevitabel cu lo bin casonan importa di e virus. Mirando cu mayoria di Aruba su populacion por cai den e categoria di grupo di risico y Aruba no por keda sin habri frontera pa vuelonan comercial, ta keda na cada ciudadano pa continua di mantene distanciamento fisico y otro protocolnan di hygiena cu ta conoci caba prome cu habri frontera pa vuelonan comercial. Durante reunion cu AHATA tambe a bin dilanti cu e recuperacion y reservacionan cu lo cuminsa cun’e no ta yega na cifranan cu por genera un ganashi cun’e of hasta break even, kiermen ta temponan dificil pa comercio, economia pero tambe pa salubridad. Nos tur sa cu e virus peligroso aki no a disparce y gobierno a propone recortenan astronomico den AZV den un temporada asina fragil, ta aumenta e responsabilidad mas ainda ariba cada conciudadano pa cuida nan mes mas cu ta posibel y no bai back na e normal pre-covid19 cu ta por ehempel ta duna man, sunchi como saludo, niester of tosa den man y aglomera na cantidad grandi. Na e momentonan aki Aruba ta te ainda Covid-free pero no sa pa con largo y cualkier caso cu bin nobo lo ta importa. Pesey ta importante pa esnan den cuarentena tum’e na serio y tambe pa proteha tur trahadornan. Durante un bishita di trabou na nos Aeropuerto internacional Reina Beatrix tawata un momento surrealistico pa a wak nos Aeropuerto cu ta conta cu un trafico di Turismo di 25 mil
pasahero pa siman pa wak e sin ningun bishitante. Durante e recorido den e facilidadnan di nos aeropuerto por a nota inversionan pa por sigura cu e aeropuerto por yuda na percura cu e bishitantenan y trahadornan por ta den un ambiente cu ta tene e preocuacionan necesario pa cuida nan salud.
Pero despues cu sali di aeropuerto ta keda na tour operatornan, taxista y esnan den e industria di Turismo y supermercadonan pa mantene e protocolnan escrictamente. Por a tuma nota cu durante e periodo cu no tawatin caso nobo hopi di e habitonan social a bin back pero awor cu tin un factor di vuelonan comercial mester por yega na un balans pa por traha, biba y pasa un vacacion saludabel na Aruba sra Arends-Reyes ta termina bisando.


text:
Geplaatst op 26 June 2019 dor di Ministerio Hustisia
Ku e meta pa halsa e nivel di komunikashon interno i eksterno, Ministerio di Hustisia a organisá diferente tayer mensual riba e área di komunikashon p’asina ekipá trahadónan di e kadena hudisial.
E promé tayer ku a kuminsá na aprel 2019 a trata diseño gráfiko, na mei a kontinuá ku prensa i periodismo i na yüni a konsentrá riba organisá evento. Te na e momento akí e instruktornan tabata empleado di e propio organisashonnan ku ta pertenesé na e ministerio.
E promé tayernan ya tabata eksitoso! Nos ta anhelá pa e siguiente seshon di tayer, i naturalmente ta premirá resultadonan positivo riba término largu.
Na final di e terser tayer sekretario general di Ministerio di Hustisia, sra. Lai-Promes, a hasi entrega di sertifikado.
Riba potrèt por mira d.r.p.d. sra. Alberto di Slachtofferhulp, sra. Lai-Promes sekretario general di Ministerio di Hustisia i sra. Clement di Warda Kosta.
Grupo di empleado ku a risibí nan sertifikado.


text: Aki nos ta manda e cancion mas recien di Grupo di Betico cu tin como Titulo: TANTEN MI TIN ROSEA…Un composicion di nos colega di Grupo di Betico, Sr. Jaderick Croes, un persona cu tin ya caba masha hopi composcion riba su nomber y di cual nos lo scucha mas di dje tambe. Na final di 2019 e la caba su estudio den e direccion musical y a regresa Aruba y ta desplega su bon trabao aki caba.E cancion aki ta canta pa nos gran artista Arubano, residencia aya na Hulanda, Mitchell Tromp… un persona no desconoci aki, ya cu e tin hopi cantica caba cu e la yega di graba y actua na masha hopi ocasion.Un mensahe hopi bunita e cancion aki ta trece pa nos comunidad. Palabranan positivo den un situacion menos positivo.Spera cu e por haya un bon lugar na boso radio of den boso programa of e DJ nan, unda cu boso presenta.


text:
KRALENDIJK – Relashoná ku un reklamo di pasaheronan ku a biaha ku e kompania EZ-Air, Radio Live 99.9 FM a drenta den kontakto ku sr Rene Winkel gerente di e kompania.
Sr. Winkel a reakshoná i a menshoná ku bèrdat nan a wòrdu poné na altura ku tabatin un kalor insoportabel den e avion, durante e buelo di ayera djadumingu for di Kòrsou pa Boneiru. Debí ku un blower tabata defekto, a pone ku no tabatin airu friu den e avion. Pa loke ta trata e parti di kambio di un avion pa un otro, loke a sosodé na Kòrsou ta un proseso normal. Debí na e parti di inspekshon, a pone ku pasaheronan mester a pasa di un avion pa un otro i biaha di Kòrsou pa Boneiru. Gerente di e kompania a aseptá ku tabatin falta di komunikashon diparti e piloto ku e pasaheronan ku a kuminsa bira nervioso abordo. Mientrastantu a atendé ku e situashon, gerente di e kompania di aviashon a menshoná na Radio Live 99.9 FM.
Diparti e kompania nan ta pidi nan diskulpa na e pasaheronan.


text:
Alan Howell:
Si tin hende ta verwacht cu mi ta bay boycott Gobierno pa ta rencoroso y laga ciudadanonan cu hamber, nan ta hopirobes
Lider di Partido POR, Alan Howell despues di un reunion importante den Parlamento a duna su comentario riba esaki y suposicion pa loke ta trata sosten of boycott na Gobierno.
El a bisa cu e reunion tabata riba e plannan di Gobierno pa wakcon lo sigui cu e ayudo di cuminda ‘voedselpakket’. Hulanda a brinda un ayudo hopi grandi pa cu esaki a traves di Cruz Cora di Aruba, pero lamentablemente e ta yega na un fin y Gobierno di Hulanda a pidi Gobierno di Aruba pa den luna di maart nan tin un plan di con Pais Aruba lo continua cu e ayudo aki pa cu e personanan cu mester di dje.
Howell a cataloga e reunion como sumamente exitoso undatabata presente Gobierno, Rampenbestrijding, Departamento di Asuntonan Social y Fundacion pa Nos Comunidad. Nan tur a splica con nan a experienca e situacion y unda tin cu sigui bay pa futuro pa sigura cu nos ciudadanonan tin cuminda y por sobrevivi.
Pa loke ta su situacion pa cu Gobierno, lider di POR a bisa cu e por a tuma nota cu tin hopi hende ta spera cu Alan Howell y Partido POR lo bay boicotea Gobierno pa tur loke a sosode, “awe mi kier pone esaki bon cla, Alan Howell y Partido POR tey na bienestar di Pais Aruba, Alan Howell no tin tempo pa comporta den forma rencoroso pa loke a pasa, e cosnan ey nos ta laga den man di Dios. Como parlamentario e ta mi deber pa para na bienestar general y muy en especial den e situacion aki, sigura como representante di pueblo cu nos ciudadanonan por sigui sobrevivi y pa nos ciudadanonan por sigui tin cuminda ribamesa”.
Seguidamente el a informa cu den transcurso di dia lo tabatin un reunion di comision central pa tende e sentimentonan di e fraccionnan pa loke ta e paketenan di cuminda. Howell a contacu Gobierno a propone na prome instante 4.2 miyon pa 1-2 luna, pero aworaki Gobierno demisionario a bin cu otro plan camindanan ta pidiendo pa scucha e sentimentonan di e parlamentnarionan riba e suma di 14.2 miyon, pasobra nan ta pensa cu ta miho pa rek e lunanan y no acudi cada biaha naParlamento pa pidi placa atrobe pa e personanan por hayacuminda riba mesa.
“Pueblo por ta sigur den Alan Howell y Partido POR. Nos si sacon pa separa loke ta politica y separa loke ta pueblo y subienestar. Nos no tin tempo pa ta rencoroso ni pa boicoteaGobierno. Loke nos ta para pe firme ta e bienestar di nosciudadanonan y nos tin cu zorg pa nos ciudadanonan tin manerapa come y sobrevivi den e tempo aki”, Alan Howell a expresa.
Na final el a gradici tur esnan cu ta traha como voluntario naCruz Cora y Fundacion pa Nos Comunidad cu a percura pa nosciudadanonan por a yega na e comestiblenan. Tambe el a gradicitur e comerciantenan cu tambe a contribui pa nos ciudadanonanpor sobrevivi. “Mi ta desea pa cada famia cu ta pasando den momentonan dificil pa mas lihe posibel cu poder di Dios sali for di dje. Mi ta desea tambe pa e siguiente Gobierno sigui traha pa nos pais por saca su cabes riba awa atrobe y den mi persona y tur otro candidato riba lista di POR, pueblo por ta sigur cu nan lo tin representanenan cu sa con pa separa politica di bienestar di pueblo”.


text:
Willemstad- Awe FunMiles ta ranka sali ku e kampaña kaminda bo tin chèns pa gana un Honda HR-V, un aña di seguro di Ennia i hopi premio mas. Pa e kampaña aki FunMiles a invitá tur partner pa asina por revelá e outo ku lo bai rifa. Tambe durante e evenemento a splika kon tur hende ku tin nan karchi di FunMiles por registrá i partisipá.
Willemstad--- Polis i tambe ambulans mester a bai na altura di e pir na Marí Pampun pa un sambuyadó leshoná ku a logra di yega kantu.
Willemstad--- Polis mester a bai Amerikanen Kamp pa un kaso di kiebro den un kas.
Nieuwe Haven—Korte sivil den promé Instansha, bou ouspisio di wes mr. Eveline Nootenboom-Lock ayera a trata e kaso di Ennia Caribe Holding i Banko Sentral kontra di eks hunta di maneho i propietarionan di e kompania.
Nieuwe Haven—Ayera mainta, propietario i akshonista prinsipal den Ennia Caribe Holding i Parman Group International, Hushang Ansary a presentá na korte di hustisia, en persona. E invershonista di 94 aña di edat yega korte den kuadro di tratamentu di e kasonan di Banko Sentral kontra di eks direktornan di Ennia Caribe Holding.


text:
Yuana
Yuana (nomber sientifiko: Iguana) ta un género di lagadishi ku ta pertenese na e famia yuana (Iguanidae) i ta nativo na areanan tropikal di Amerika Sur i Amerika Sentral i Karibe.
Nòmber i klasifikashon[editá | editá fuente]
E género di yuana a wordu prome deskribí dor di e naturalista oustriano Josephus Nicolaus Laurenti den su buki Specimen Medicum, Exhibens Synopsin Reptilium Emendatam cum Experimentis circa Venena na 1768. E ta inklui tres espesie: e yuana berde, ku ta komun ront Karibe i Amerika Sentral anto popular komo bestia di kas, i e yuana antiano, ku ta endemiko na e islanan chikitu di Karibe i yuana pretu di Saba[1], ku ta endemiko na e islanan Saba i Montserrat. E ultimo dos espesie ta na peliger di ekstinshon dor di destrukshon di su habitat.
E palabra "yuana" ta deriva di e forma spaño di e nomber original di e espesie usa dor di e indjanan Taino "Iwana".[2]
Prokreashon[editá | editá fuente]
Tin yuana machu i tin yuana muhe. E yuana muhe ta pone webu, e ta pone mas ku 5 webu anto, e ta kai sinta i tapa su webu nan ku tera despues di dia e yuana chiki nan ta sali.
Espesie[editá | editá fuente]
E género ta ensera e siguiente espesie, ku e outor i e area di distribushon.
Galeria[editá | editá fuente]
Yuana antiano den wild na Dominica.
Referensia[editá | editá fuente]
- ↑ Breuil, M. et al. (2020), Painted black: Iguana melanoderma (Reptilia, Squamata, Iguanidae) a new melanistic endemic species from Saba and Montserrat islands (Lesser Antilles), ZooKeys volume 926, pages 95–131
- ↑ Coles, William (2002), Green Iguana, U.S.V.I. Animal Fact Sheet #08, Department of Planning and Natural Resources US Virgin Islands Division of Fish and Wildlife


text:
KRALENDIJK – For di imahennan di kamara di seguridat ku ta sirkulá riba medionan sosial i ku ta den poder di e tim investigativo di kuerpo polisial, por dedusí ku e kandela feros ku tabata tin awe mardugá na e loodsnan na kaya Industria Nort a wòrdu sendé intenshonalmente. Riba imahennan por mira bon klá kon un tipo kara tapá, ku un tshirt manga largu, karson kòrtiku, slòf na pia i ku un stòki na kandela den su man ta kana i pega tayernan na kandela. E kandela aki a sòru pa destrukshon na 4 loods, hopi molèster di huma i den promé instante tabata forma peliger pa edifisionan den serkania.
KPCN ne momentunan aki no ta dunando ningun informashon i tin un investigashon profundo tumando lugá pa un tim speshal di rishèrshi.
KANDELA FEROS DI AWE MARDUGÁ KU A DESTRUI 4 LOODS A WÒRDU SENDÉ INTENSHONALMENTE.
KRALENDIJK – For di imahennan di kamara di seguridat ku ta sirkulá riba medionan sosial i ku ta den poder di e tim investigativo di kuerpo polisial, por dedusí ku e kandela feros ku tabata tin awe mardugá na e loodsnan na kaya Industria Nort a wòrdu sendé intenshonalmente. Riba imahennan por mira bon klá kon un tipo kara tapá, ku un tshirt manga largu, karson kòrtiku, slòf na pia i ku un stòki na kandela den su man ta kana i pega tayernan na kandela. E kandela aki a sòru pa destrukshon na 4 loods, hopi molèster di huma i den promé instante tabata forma peliger pa edifisionan den serkania.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 26 di òktober 2020.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 26 di òktober 2020.
Kompilá: djadumingu 25 di òktober 2020, 05:00 o.l. (09:00 UTC).
Tempu: Shelu ta parsialmente nublá ku algu di áwaseru durante promé mitar di dia i tambe posibilidat breve ku bos zona.
Temperatura máksimo lo alkansá 33ºC i temperatura mínimo 26ºC.
Solo ta sali 06:27 i ta baha 18:12 o.l.
Bientu: Direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Un tempu faborabel pa desaroyo di nubia i áwaseru lo kontinuá riba nos region durante di dia awe. Un oumento di nubia temporal i prinsipalmente durante di e promé mitar di dia lo trese algun áwaseru riba i rondó di Kòrsou. Mas aleu, stòf prosedente di Sahara lo redusí visibilidat un poko durante di dia awe.
Kondishon di laman: Moderá ku altura di ola entre 1 i 1.5 meter (3 i 5 pia).
Sistemanan signifikante di wer tropikal: Orkan Epsilon lo kontinuá riba Oséano Atlántiko Nort i lo sigui komo un tormenta durante e próksimo dianan. E orkan aki no ta un menasa pa Kòrsou.
Fenómeno spesial: Ningun.
Perspektiva te djamars mainta: Parsialmente nublá i por lo general seku.
Meteorólogo: Correa.


text:
Diasabra awor “Playoff 2015-2016” ta start den Stadion Guillermo Trinidad
E cuater ekiponan di futbol cu lo bataya cu otro pa e trofeo di campeon di nos futbol division di honor ta conoci. Nan ta Britannia, RCA, Dakota y Nacional/Washington. E playoff lo inicia diasabra 14 di mei venidero cu un “double header” den stadion Guillermo Prospero Trinidad na Dakota. E siman aki ainda Arubaanse Voetbal Bond lo reuni cu e 4 ekiponan pa presenta e schedule di wega, pa por duna inicio na e temporada mas gusta pa tur hende, esta e “playoff” di futbol di Aruba. Mirando cu a caba di hunga algun wega internacional, tin tur confiansa cu publico lo sa di respalda nos hungadonan di cada un di e 4 ekiponan aki.
Arubaanse Voetbal Bond ta invita publico pa sostene nos ekiponan di futbol local
Den e penultimo wega di campeonato regular, e ekipo di Caravel y Estrella a topa otro. Mientras cu Estrella ta termina na di 7 luga, Caravel lo mester prepara pa hunga playoff di promocion y degradacion. Caravel hunto cu La Fama lo mester midi forsa cu Caiquetio y Sportboys di Division 1 proximamente pa mira cua ta e teamnan cu lo keda den of promove pa Division di Honor den e campeonato venidero 2016-2017.
Diabierna ultimo Bubali a hunga su ultimo wega contra Dakota den cual nan tabatin mester di un victoria y sigura e di 4 luga den playoff. Esaki mientras cu Nacional despues di su victoria riba Riverplate diaranson ultimo mester a sinta warda y mira si Bubali lo gana Dakota. Dakota cu tabata falta 8 hungado regular kier a demostra e publico pakico nan ta e ekipo cu despues di basta aña sin clasifica, ta e ekipo fuerte cu mester tene cuenta cune den e playoff venidero. Pero lamentablemente Bubali a bin perde e wega 4-3 y asina aki Nacional ta bira e di 4 ekipo cu ta clasifica pa playoff 2016.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.


text:
A HAÑA BOTO PÈRDÍ KU HÓBENNAN
Riba djadumingu 29 di ougùstùs, alrededor di 10 or di anochi, sentral di polis a risibí notifikashon ku tres hóben a Sali riba un botofor di den oranan di atardi i ainda no a regresá. Mesora KPCN, den kolaborashon ku Wardakosta, a start un búskeda pa e boto Elisha ku riba dje tres hóben. Alrededor di 11.30 or di anochi a topa e boto ku e hóbennan sano i salvo i a tresenan waf di piskadó na Kaya J.N.E. Craane.
KIEBRO NA KAYA SATURNUS
Deskonosínan a drenta un kas situá na Kaya Saturnusvia di un bentana ku tabata habrí riba un skref, i a bai ku entre otro un Ipad Pro, un pen pa Ipad i sènkèsh. Ta investigando e kaso.
OUTO TA DAL DEN KASHI DI KORIENTE
Den oranan trempan di mainta, alrededor di 5.50 or, riba djadumingu 29 di ougùstùs, un aksidente a tumalugá riba Kaya Internashonal na altura di aeropuerto. Pa motibu ainda deskonosí un outo a kore dal den un kashi di koriente. Ambulans a transportá un di e tres okupantenan pa hospital pa tratamentu médiko. A hasi un ‘blaastest’ ku e shofùridetené pa manehá bou di influensia. A bai kuné warda pa hasi un análisis di rosea. A base di resultado di esaki ela haña un prosèsferbal pa manehá bou di influensia.
AKSIDENTE KU SKUTER
den oranan di anochi riba djasabra 28 di ougùstùs un aksidente ku un skuter a tuma lugá riba Bulevar Gobernador Nicolaas Debrot. Shofùr di e skuter a kai despues ku probablemente ela primi su brek diripiente. Personal di ambulans a trata e shofùr na e sitio mes i e no mester a bai hospital.
CHOKE FRONTAL RIBA KAYA KORONA
Riba djabièrnè 27 di ougùstùs un aksidente entre dos outo a tuma lugá. Outo1 tabata koriendo den direkshon sùit riba Kaya Korona i outo 2 tabata koriendo den direkshon nort riba Kaya Korona, na momentu ku diripiente outo 2 a kore bai riba outo 1 i nan a dal frontal. Ambulans a transportáámbosshofùr pa hospital pa tratamentu médiko. A sera Kaya Korona temporalmente for di Kaya Papa Cornes te ku e krusada di Kaya dr. Gregorio Hernandez pa asina CRS i e departamentu di tráfiko por a ehersé nan trabounan. Ambos outo tabatin basta daña material na e parti dilanti.
LADRONISIA FOR DI OUTO
den oranan di mainta riba djabièrnè 27 di ougùstùs a drenta keho di ladronisia di un spil di banda di outo, un tayer i un rim for di un outo ku tabata stashoná na un kas situá na Kaya Alexandrit. Ta investigando e kaso.
ROBO RIBA BULEVAR E.E.G.
Riba djaweps 26 di ougùstùs a drenta keho di robo riba kaya. Dos persona tabata kana alrededor di 9 or di anochi riba Bulevar E.E.G. bayendo den direkshon di Punt Vierkant na momentu ku dos persona riba un skuter tabata biniendo den nan direkshon i seguidamente un di e personanan a saka man ranka tas di lomba di un di e peatonnan i a sigui kore bai. E tas tabatin komo kontenido entre otro vários joya di marka Buddha to Buddha i Beush, dos brel di solo di marka Rayban, un oloshi di marka Hiddenhills, un ‘headphone’di marka Beats isènkèsh. E kaso ta bou di investigashon.


text:
Diabierna anochi polisnan a ricibi informe di un persona cu ta intentando di dreta vehiculonan banda di ex-United Dinner. Yegando na e sitio patruya a purba para un cyclista, e persona aki a purba huy for di polis pero no a yega mucho leu. Polis a detene e persona aki den Pagaai Straat cu a viola “Toque de Queda” y a transporte pa warda di polis pa ricibi su boet. Ora di a ristra e persona aki a bin encontra droga riba su persona.
Patruyanan a persigui un cyclista y detene den Pagaai Straat
Diabierna anochi polisnan a ricibi informe di un persona cu ta intentando di dreta vehiculonan banda di ex-United Dinner. Yegando na e sitio patruya a purba para un cyclista, e persona aki a purba huy for di polis pero no a yega mucho leu. Polis a detene e persona aki den Pagaai Straat cu a viola “Toque de Queda” y a transporte pa warda di polis pa ricibi su boet. Ora di a ristra e persona aki a bin encontra droga riba su persona.


text:
WILLEMSTAD – Ounke ku Asosashon di Mayor Totolica a kumpli e aniversario respetá di 43 aña resientemente, tòg esaki no ta motibu sufisiente pa un selebrashon grandi. Tin varios asuntu ku ainda ta preokupa direktiva dje fundashon ku ta traha na bienestar di personanan ku hendikèp fíisiko i mental. Ta pesei tabatin un selebrashon sobrio na Totolica na Mon Repos.
Presidente Junny Harms ta sklama pa realisashon di e kas alternativo pa klientenan di Totolica, ora ku yega momentu ku nan no por biba serka nan mayornan mas. E ‘Homber Protektor’ di Totolica, Herman George, kende alabes ta eks direktor di Fundashon Kas Popular, ta enfatisá e urgensha i nesesidat dje proyekto aki.
Dulce Koopman ta papia ku Junny Harms
Junny Harms ta lamenta ku e ounke proyekto ku ta durando kuater aña i ainda e no ta den posishon pa duna e mayornan e notisia positivo ku tin progreso den konstrukshon di e lokalidat di bibienda alternativo pa nan yunan.
E presidente di Totolica ta hasi un apelashon direktamente riba prome minister Be Whiteman, ku banda di su posishon di prome mandatario, ta un persona ku eksperensha den e sektor di kuido di salú, pa duna atenshon na e problematika aki. E kaso ta hopi urgente, pasobra ya kaba tin mayornan ku a muri i nan yunan hendikèp a keda atras sin un kaminda pa biba i hende ku por wak nan.
Konstrukshon
Di su parti e ‘beschemheer’ di Totolica, Herman George, ta konfirma ku den pasado FKP a hasi varios konstrukshon den estrecho koperashon ku Totolica. Konstrukshon dje kompleho di bibienda ku Totolica ta pendiente di dje, tambe mester bira realidat tan pronto posibel, Herman George ta urgi.
Outor Dulce Koopman


text:
Elsa Rozendal, lider di Partido Democraat: Gabinete Pisas mester kuminsá mustra awor ku realmente ta pueblo su burt.
Elsa Rozendal, lider di Partido Democraat: Gabinete Pisas mester kuminsá mustra awor ku realmente ta pueblo su burt.
Willemstad— Partido Democraat a sigui e periodo tras di lomba, for di dia ku gabinete Pisas, a sinta hopi di aserka i ta konstatá ku den komunidat tin hopi inkietut i malkontentu ta reina. E pueblo no ta sintiendo ku ta realmente su burt.
Gabinete Pisas na promé lugá mester duna pueblo un rekuento i resumen di trabounan hasí di forma habrí i transparente manera nan mes a propagá. Asina pueblo sa kiko tur a logra kaba i kiko pueblo por spera den e periodo benidero.
Poko poko mundu i Kòrsou ta adaptando na un bida ku presensia di Covid, komo ku e malesa aki por lo pronto no ta bai laga nos. Esaki ta nifiká tambe ku mester sigui traha pa drecha nos situashon ekonómiko i sosial na Kòrsou. Kaminda, esnan den nesesidat, por sinti un berdadero alivio, kaminda lo drecha infraktruktura, drecha servisio i krea oportunidatnan pa e hende por desaroyá su mes riba tur tereno.
Na di dos lugá, mester traha riba e “low hanging fruits” pa mesora kuminsá drecha nos ekonomia pa pueblo sinti realmente ku e ta na burt ku oportunidat di trabou, ku un entrada digno i oportunidatnan real.
Na di tres lugá, un bon ekonomia ta un bon fuente di entrada pa Gobièrnu. P’esei awor ku nos tin un minister di Ekonomia ku por dediká su mes 100% na e kartera, ta nifiká ku rápidamente e mester sigui traha pa krea pilarnan ekonómiko nobo, krea kuponan di trabou òf fasiltá e hende ku ke lanta su propio negoshi. Nos mester mester un kresementu ekonómiko si komo pais nos ke mira mas bienestar, mira mas progreso i asina un dia por tuma rienda di nos propio futuro.
Na di kwater lugá, mester laga pueblo kuminsá sinti realmente ku nan ta na burt dor di baha e lokual pueblo tin na gastu di por ehèmpel gasoline, gas, awa i koriente.
Nos ta spera ku Gabinete Pisas lo komuniká kla ku pueblo kiko ta bai ta siguiente pasonan.


text:
Keshi Yená
Keshi yená, un plato ku balor históriko ku lo laga boka kore awa
Bo tabata sa ku tin mas ku 650 tipo di keshi na mundu?
Definitivamente keshi ta un ingrediente mágiko. Pa di promé, e tin un variashon grandi di sabor. Banda di esaki, keshi su tekstura ta úniko i bo por inkorpor’é diferentemente manera den un menú. Bo por usa keshi komo sous, un ‘tòpin’ òf parti prinsipal di bo kuminda. Ta probá ku mas bo komé, mas bo ke. Awor, tin dos tipo di hende, esun ku ta kome keshi i esun ku no por resistí keshi. Si abo ta kai den e di dos grupo, e kurso akí bo no por pèrdé. Itel Cicilia ta bai kompartí ku bo su reseta di keshi yená. Itel ta un kòki profeshonal ku tin mas ku 50 aña di eksperiensia. El a traha na diferente restorant i hotèl renombrá, tantu na Kòrsou komo den eksterior. Keshi yená semper tabata un di Itel su platonan faborito. E reseta klásiko akí ta originá for di den tempu ku kuminda ainda tabata hopi skars i keshi tabata bini Kòrsou ku barku di bela. Bo por komprondé dikon e plato aki tin un balor históriko? Pues sea ku bo ta riba nivel di eksperto kaba òf bo ta un nobato den kushina, e reseta akí sigur meresé bo atenshon.
Loke bo ta bai siña ta:
· Un reseta históriko ku lo bo por ‘pasa over’ pa bo generashon
· E sekuensha korekto pa agregá kada un ingrediente pa asina e sabor di bo karni ta bon balansá
· Kon pa kushiná e karni di manera ku e no ta sali papa ni tampoko muchu seku.
· E téknika ideal pa evitá ku bo keshi yená ta smèlt, pega òf bira duru.
Konosementu
· Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso aki ta inkluí
· Video ku durashon di 19 minüt i 12 sekònde
· Akseso ilimitá na video
· Akseso via telefòn selular i kòmpüter


text:
Fuera di e logronan historico di e Referendum na maart 1977, e accionnan drastico durante Augustus Scur na 1977, e Conferencia di Mesa Rondo na maart 1983 y e realisacion di nos Status Aparte entrante 1 di januari 1986, awe 13 di juli tambe ta un fecha historico pa nos pais, ya cu riba e fecha aki nos ta recorda cu 27 aña pasa e fecha di Independencia 1996 a wordo gescrap for di den Statuut.
Status Aparte y Independencia
Tabata na maart 1983 cu durante e Conferencia di Mesa Rondo a acepta e resolucion di Aruba pa haci uzo di su derecho di autodeterminacion door di scoge pa Independencia, cu lo mester wordo realiza na aña 1996. Como fase transitorio prome cu Independencia, Aruba a haya pa un periodo di 10 aña su Status Aparte entrante 1 di januari 1986. Alabez a ser acorda cu prome cu 1996, esta na 1994 lo wordo teni un conferencia di evaluacion entre Reino y Aruba pa eventualmente examina e fecha di Independencia di Aruba den luz di evolucionnan estatal entre e paisnan den Reino.
Claridad estatal
Na 1986 partido AVP a drenta gobierno di pais Aruba. Durante nan gobernacion di 1986 pa1988 nan no a haci nada riba tereno di structura estatal. Tabata e eleccion di januari 1989 cu a trece MEP den gobierno y un di e metanan primordial tabata pa trece claridad riba tereno estatal. Esaki tabata necesario pa diferente motibo: 1. E cadena hotelero Hyatt kier a mira claridad pa loke ta e fecha di 1996, prome cu nan sigui inverti den nan proyecto, 2. Nos pais tabata tin debenan astronomico di garantianan hotelero cu mester wordo paga, 3. Pensioenfonds di Hulanda tabata menaza di no fia placa na FCCA pa construi casnan social, 4. Ministerio di Defensa Hulandes no tabata kier a sigui inverti den e Marinierskazerne na Aruba. Tur esaki en bista di e menasa di e fecha di Independencia 1996 cu tabata colga riba cabes di Aruba.
Garantianan den Man Comunidad
Ta pesey mes Gabinete Oduber den forma diligente a cuminsa cu e proceso pa haya e garantianan manera palabra den e Conferencia di Mesa Rondo na maart 1983, esta cooperacion cu Reino den un Man Comunidad riba e terenonan di asuntonan di desaroyo, cultura, educacion, husticia, relacionnan exterior y defensa. Sinembargo Gobierno Hulandes no kier a honra e palabracion haci pa cu e garantianan priminti e tempo ey. Den cuadro di transparencia politico, partido MEP a tene e tempo ey un reunion na ex-Bushiri Hotel, caminda lidernan di bario a duna mandato na partido pa sigui cu e proceso pa scrap e fecha di 1996 for di den Statuut.
Firmamento di convenio
Asina pues dia 13 di juli 1990, esta awe 27 aña pasa, sr. Nelson Oduber a firma hunto cu Ministro Ernst Hirsch Ballin un convenio, unda a scrap e fecha di Independencia 1996 for di den Statuut y Aruba ta mantene e derecho di auto-determinacion, esta cu nos pueblo ta dicidi ki dia nos lo kier bira independiente, via un Referendum pero cu aprobacion tambe di 2/3 parti di Parlamento. Esaki siguramente ta un logro historico, caminda den forma ordena ta determina e proceso na momento cu Aruba lo kier bira independiente un dia. Finalmente na maart 1994 sr. Nelson Oduber como Ministro Presidente, sr. Rudy Croes como Ministro di Husticia y sr. Booshi Wever como Ministro Plenipotenciario na Hulanda a defende cu exito e cambio di Statuut na fabor di Aruba.
Mantencion Status Aparte
Awe nos tur como Arubiano mester ta hopi contento loke a sosode 27 aña pasa, ya cu nos a logra mantene nos Status Aparte y cu nos no a wordo forsa den un Independencia, ya cu nos tur lo por imagina nos mes con nos pais lo ta na e momento aki, esta un pais independiente bao di un regimen dictatorial di AVP cu tur dia ta oprimi y persigui su contrincantenan politico.
Partido MEP ta gradici sr. Nelson Oduber pa e curashi desplega na 1990, esta pa scrap e fecha 1996 for di den Statuut y tambe na sr.Betico Croes cu a planta e simia aki durante e Conferencia di Mesa Rondo na maart 1983. Pabien Aruba. Pabien cu continuacion di nos Status Aparte.


text:
“Mi fe ta grandi y mi confiansa den autoridad tambe y mi ta sigur cu nos lo pasa esaki tambe y nos por bay bek na normalidad”
Diahuebs Prome Minister Evelyn Wever-Croes a wordo notifica door di autoridad cu tin un menasa na su persona. Autoridadnan ta tuma e menasa sumamente na serio y a recomenda Prome Minister pa aumenta vigilancia y siguridad. Prome Minister a duna di conoce cu e no ta un persona cu ta gusta tanto siguridad pero den e caso aki a pone confiansa na autoridadnan competente y ta respeta tambe e instruccion haya di autoridad y por a nota cu e vigilancia a aumenta rond di supersona y di su famia pa no pone nan na niun clase di riesgo of peliger.
“Sinceramente ta algo cu mi ta lamenta. Mi tin 3 aña caba como Prome Minister haciendo e trabounan aki na e miho forma cu ta posibel, poniendo e ser humano central y tumando decisionnan sumamente dificil purbando semper di busca e balansa. Un menasa sigur no ta algo cu bo ta spera pero ta bin cu e funcion, e responsabilidad y e trabou. Pues vigilancia a wordo aumenta y wardando decision di autoridad pa ki ora lo descala esaki ora cu no ta necesario mas.
Mi sa tin hopi instigacion den comunidad y redo y mi ta compronde cu tin hopi nerviosismo pero no ta motibo pa instiga y lanta odio contra otro hende. Con cu bay bin mi ta un persona di carni y weso mescos cu cualkier otro ciudadano di pais Aruba. Mi tin e derecho di tin mi privacidad y di move liber riba e isla aki. E insitigacionnan mi ta lamenta pero mi a wak e ta bin di cierto politiconan oponente y cierto medio di comunicacion cu di un forma hopi iresponsabel buscando sensacion ta kibra tur regla di etika. Pero ta cosnan cu nos tin cu biba cu nan. Mi fe ta grandi y mi confiansa den autoridad tambe y mi ta sigur cu nos lo pasa esaki tambe y nos por bay bek na normalidad”, Prome Minister a duna di conoce.


text:
Geplaatst op 25 June 2021 dor di Ministerio Asuntunan General i Promé Minister
WILLEMSTAD – Djaweps dia 24 di yüni 2021, Promé Minister Pisas a partisipá di forma virtual na un Konferensia Ministerial Ekstraordinario di ‘Overseas Countries & Territories Association’ (OCTA).
E Konferensia Ministerial Ekstraordinario akí, a tuma lugá pa formalisá e relashon entre OCTA, organisashon di e diferente pais i teritorionan di ultramar (LGOs), ‘United Kingdom Overseas Territories Association’ (UKOTA) i organisashon di e teritorionan Britániko di ultramar.
Entre otro pa motibu di Brexit, e teritorionan Britániko di ultramar no ta un LGO for di luna di febrüari 2020. Komo konsekuensia di esaki, e teritorionan Britániko ya no por ta miembro di OCTA mas. Djaweps 24 di yüni, OCTA i UKOTA a firma un Memorando di Entendimentu (MoU) basá riba e posibilidatnan pa konhuntamente traha riba diferente tema manera por ehèmpel kambionan di klima, oséano i energia.
Durante su intervenshon, Promé Minister Pisas a duna su sosten i apoyo na e kolaborashon akí, prinsipalmente mirando e relashon ku diferente di e LGOnan Britániko den nos region manera por ehèmpel Anguilla, Cayman Islands i Bermuda.


text:
Un pilar economico nobo cu POR lo introduce cu ta un kennis economie, ta e curason di Fourth Industrial Revolution. E pilar economico nobo lo ta enfocando riba companianan high tech, E-business, startups, business incubators, companianan fintech y otro actividadnan economico innovativo basa riba tecnologia nobo.
E kennis economie ta crecemento economico basa riba conocemento technico. Door di conocemento technico por brinda pa medio di programanan digital mas servicionan cu solamente servicio turistico. Pa un pilar economico ta exitoso y pa den futuro hobennan di Aruba tuma e empleonan over, mester introduci un opleiding cu ta especialisa e hobennan den e materia di ICT. ICT ta para pa “Informatie en Communicatie Technologie.
E ta un materia cu ta pasa riba:
- Informatiesysteem (informatiesysteem ta un systema cu tur informacion ta wordo poni hunto, por analysa e situacion y informacion por wordo presenta).
- Telecomunicacion.
- Computer.
E motibo pa cual cu mester introduci un opleiding basa riba un pilar economico di un pais ta, cu enseñansa ta produci empleadonan pa un pais su pilar(nan) economico. Enseñansa ta educa e hobennan cu ta e futuro empleadonan e competencianan cu nan tin mester pa por ta exitoso den nan futuro trabou.
Dos di e competencianan cu enseñansa ta brinda na e alumnonan ta:
- E conocemento cu nan mester tin.
- E habilidad cu nan mester por eherce.
Pa medio di e dos puntonan menciona e alumno ta siña domina y ta creativo den e materia. Creativo paso e persona sa ki opcionnan e tin momento cu e tin resolve un situacion. Y di e opcionnan e lo sa di dicidi cua lo ta e miho solucion. Tambe enseñansa ta educa su alumnonan e comportacion cu nan mester tin momento cu nan drenta sector laboral.
Un di e motibonan pa introduci un pilar economico nobo ta pa tin mas empleo cu miho salario, y cu e meta pa den futuro bo hendenan local tuma e puestonan over. Tambe ta bay tin mas variasion den trabou cu ta brinda mas persona pa eherce un profesion cu e ta haya cu ta pas cu su personalidad. Si e hobennan no ta domina e materia mane debe ser, nan no por bay eherce e profesion. Si no locual cu lo bay sosede ta cu na trabou e persona lo bay siña e trabou enbez di sa kico e trabou ta ensera. Na mesun momento si no tin suficiente personanan cualifica pa eherce e profesionnan, ta bay over na busca trahado for di exterior pa hasi e trabou. Cual cu ta hasi cu den futuro cu e localnan tin cu bay gana menos salario of keda sin empleo.


text:
WILLEMSTAD/ORANJESTAD – Kòrsou segun e ehèmpel di Aruba tambe ke baha e interes di e fiansa di estudio pa sero porshento. Siman pasá e minister arubano a anunsiá ku e konseho di minister ta di akuerdo kaba ku e introdukshon entrante 1 di yanüari 2020.
Un motibu importante pa hasi e fiansa di estudio mas barata, ta pasobra e islanan ta mira ku esnan ku a kaba di studia ta keda Hulanda. Pasobra ei nan ta gana mas sèn pa por paga nan fiansa mas fásil i mas lihé. Pero e islanan ta preferá pa esnan ku edukashon haltu bolbe bèk mas lihé posibel despues ku nan haña nan diploma. Pasobra tin hopi falta di hende ku edukashon haltu na Aruba i Kòrsou.
E asina yamá fiansa di Aruba te 2015 tabata un fiansa di estudio karu ku un interes di amortisashon di 6 porshento. For di 2015 e interes a baha pa 3 te 2 porshento i awor entrante otro aña te sero. Minister di Enseñansa arubano Rudy Lampe ademas ta bisa ku studiante ku tin un fiansa ta kore kaba tambe ta probechá di esaki.
Bahamentu na Kòrsou
Minister di Enseñansa na Kòrsou, Marilyn Alcalá Wallé, awor tambe ke baha e interes di e fiansa lokal serka Finansiamentu di Estudio Kòrsou (SSC, Studie Financiering Curaçao). Tabata e intenshon ku e interes di e fiansanan di estudio entrante yanüari di e aña aki lo a baha di 4 pa 2 porshento. “E tempu ei e proposishon ei no a haña aprobashon den Konseho di Minister pasobra e tabata falta argumentashon. Awor mi ta warda konseho pero mi tin konfiansa ku nos na Kòrsou, meskos ku na Aruba, por yega na un fiansa ku sero porshento interes.”
Alcalá Wallé aktualmente ta na Hulanda pa e Deliberashon di Enseñansa di Kuater Pais entre Kòrsou, Aruba, Sint Maarten i Hulanda. Tambe a trata e problemanan di paga debe di e fiansanan di estudio di DUO. Segun e minister un areglo di kapasidat finansiero adaptá no ta nesesario pa e islanan.
Lat na DUO
E problema ta ku DUO ta liá na servisio di impuesto hulandes i no na servisio di impuesto di Kòrsou, Aruba òf Sint Maarten. Dato di èks studiante hopi bia ta yega DUO lat i e ora ei a hasi un kalkulashon kaba. Mester bini informashon mas rápido i mas kla p’esaki.” Riba e pregunta si mester konektá servisio di impuesto lokal na DUO, Alcalá Wallé ta kontestá ku e so no por disidí esaki. “Ta un idea si.”
DUO ta bai Islariba tambe
DUO ta tene muchu poko kuenta ku e situashon lokal, èks studiante ta haña tambe despues di e enkuentronan di informashon di e instansha na Kòrsou. E siman aki e kolaboradónan di DUO ta na Aruba.


text:
Derecho Merkantil & Lei di Banko i Balornan
Triple A Attorneys tin amplio èksperensia den e ramo di derecho merkantil i lei di banko i balornan. Sea ta trata di (re-) finansamentu i garantíanan, (re-) strukturashón di empresanan, struktúranan di grupo i joint venturenan, transferensia (dispútanan), opinionan legal servisionan finansiero i aspéktonan relashoná ku lei di vigilansia, transakshonnan riba nivel di merkado di kapital i konseshón, pa tur e servisionan ariba menshoná por akudí na Triple A Attorneys.


text:
Buenos Aires 2018News
Team Aruba ta bek
Despues di un bon actuacion delegacion di Aruba ta bek
Team Aruba a yega bek despues di un bon actuacion den e Weganan Olimpico Buenos Aires 2018
Diasabra merdia riba vuelo di Copa Airlines, e delegacion participando na e Weganan Olimpico Hubenil Buenos Aires 2018 a regresa Aruba despues di a permanence casi tres siman na e capital Argentino. Den e VIP room di Aruba Airport Authority e famia di e atletanan a ricibi nan cu hopi aplauso. Presente tambe na e ocasion aki Presidente di COA, Sr. Roy Mezas, e miembronan di Parlamento di Aruba, Sr. Meneer Edgard Vrolijk y Sr. Rocco Tjon y Prensa.
Palabranan di elogio so tabata tin pa nos atletanan Olimpico Hubenil di tur persona cu a hiba palabra e atardi aki. Nos muchanan a demostra e corahe na tur momento y a lucha pa logra un bon resultado pa nan mes, nan deporte cu nan ta representa y mas cu claro pa Aruba. Nan a comporta nan mes como berdadero embahadornan di nos isla. Esaki tabata djis e comienso, e miho di nos atletanan hubenil tin cu bini ainda.
Na final cada un atleta a haya un bunita regalo como recuerdo, obsekio ofreci door di e PR-Team di COA, Noel Sandi Werleman y Seever Krozendijk
Un pabien na atletanan y nan coachnan pa e tremendo prestacion desplega na e Weganan Olimpico Hubenil Buenos Aires 2018


text:
Oranjestad-Selecion di landamento di Aruba lo participa na e Campeonato CARIFTA na Barbados e promer siman di April. E 6 landadornan den e categoria 13-14 anja ta un grupo yen di experencia ariba nivel di Carifta Swimming Championships. Den categoría di muchamuher, Aruba tin 4 landador masha fuerte y talentoso, KEELEY MADURO, FLORENCE KOCK, ANAHI SCHREUDERS y ELISABETH TIMMER. Tur cuater landador a gana varios medaya individual y den relevo den e ultimo edicionnan di CARIFTA, y sigur lo ta e equipo mas fuerte den relevo atrobe. Tur 4 damita lo competi den evetonan individual tambe. Keeley, den vlinderslag y Florence den estilo liber, ambos ta den top landadornan di nos region. AZB tin hopi speransa cu nos himno lo bai zona na BARBADOS pa e dos landadornan aki. Anahi, specialista di pecho, lo ta hopi fuerte den su distancianan. Pa Elisabeth esaki ta e promer anja den e categoría aki, sin embargo su capacidad den liber y lomba sigur lo hibele pa final.
Pa loke ta trata e mucha hombernan, Aruba lo ta bon representa cu BRANDON CHEONG y DANIEL JACOBS.
Pa Daniel esaki ta su di dos anja den e categoría aki, y prospecto ta hopi grandi cu Daniel lo yega final den tur su eventonan cu hopi posibilidad di gana medaya. Aunke cu Brandon ta den su promer anja den e categoría , su temponan den estilo pecho sigur lo ta un di e mas liher nan na Barbados.
Daniel lo competi den tur distancia di estilo liber y tambe den Combinado Individual y Brandon lo competi den pecho y libre distancia cortico
Despues di Carifta, e 6 hobennan aki, esta KEELEY, FLORENCE, ANAHI, ELISABETH, BRANDON y DANIEL lo biaha for di Barbados directamente pa Lima, Peru, pa competi na e Sudamericano Juvenil 2015, cual lo tuma luga dianan 13 pa 18 april. Esaki lo ta e prome biaha cu e grupo hoben aki por participa na e Sudamericano. Tur 6 atletanan lo competi den eventonan individual y den relevo.
Sudamericano lo conoce relevo mixto, 2 mucha muher y dos mucha homber. Aruba lo particia den relevo di mucha muher 13-14 y den e mixed relays 13-14.
E campeonato aki ta di nivel hopi halto door di participación di paisnan grandi den landamemto manera Brazil, Colombia, Venezuela y Argentina.
Nos ta desea tur atleta hopi exito den e dos competencianan aki.